**Skuodo Bartuvos progimnazijos OPKUS (Olweus programos kokybės užtikrinimo sistemos) planas 2016-2017 mokslo metams**

**Skuodo Bartuvos progimnazija**

Progimnazijoje mokosi 594 mokiniai, dirba 57 pedagoginiai darbuotojai ir 27 darbuotojai-ne mokytojai. Sukomplektuotos naujai atvykusių mokinių 1a, 1b, 1c klasės, todėl klasės vadovės programą įgyvendina nuo pradžios ir integruoja į programą „Zipio draugai“. 2d, 3d, 3e klasėse ugdoma 12 didelių ir labai didelių specialiųjų poreikių turinčių mokinių, kurių mokytojos pagal galimybes vykdo patyčių prevenciją.

Progimnazijoje ugdymo procesas vyksta viename pastate. Po renovacijos mokyklos koridoriai durimis padalyti į atskiras erdves, o tai apsunkina priežiūros vykdymą. Pradinės klasės įsikūrusios rytiniame pastato korpuse, o 5-8 klasių mokomieji kabinetai yra vakarinėje ir centrinėje mokyklos dalyse. Šalia progimnazijos yra stadionas, miesto ligoninė, daugiabučiai ir individualūs gyvenamieji namai. Progimnazijos teritorija neaptverta.

2015-2016  mokslo metais 21, 5 procento mokinių teigė patyrę patyčias 2-3 kartus per mėnesį (41 berniukas, 44 mergaitės). Tai 5,1 procento mokinių daugiau, negu praėjusiais metais, pirmą kartą per 7 metus pokytis neigiamas. Daugiausia patyčių prisipažino patyrę 3, 4, 8 klasių mokiniai, mažiausiai – 7 klasių mokiniai: 3-4 klasių mergaitės ir 8 klasių berniukai. Mokinių, kurie tyčiojosi iš kitų, skaičiaus vidurkis apklausos duomenimis – 6,5 procento apklaustųjų: apie 25 mergaitės ir tiek pat berniukų iš 3-8 klasių tyčiojosi iš kitų. Daugiausia besityčiojantys iš kitų buvo 3-4 klasių mergaitės ir 8 klasių mokiniai (ir berniukai, ir mergaitės). Mergaitės daugiausiai patyčias patyrė koridoriuose, laiptinėse, klasėje be mokytojo, berniukai - koridoriuose, sporto salėje, persirengimo kambariuose ir progimnazijos kieme. Nustatytos dažniausios patyčių formos: žodinės patyčios, melas, gandai, išskyrimas, o tarp berniukų ir fizinės patyčios.Tyrimu nustatyta, kadapie 40 procentų mokinių (apie 150 apklaustųjų), matydami patyčias iš bendraamžio, bando skriaudžiamam padėti, tačiau apie dešimtadalis mokinių (apie 40 apklaustųjų) tiesiog pasyviai stebi patyčias. Be to, apie 4 dešimtadalius 3-8 klasių apklaustųjų mokinių, o tai yra apie 150 mokinių, mano, jog galėtų prisijungti prie patyčių iš nepatinkančio mokinio, o apie 16 procentų mokinių beveik nuolat bijo, jog kiti iš jų tyčiosis.

Rengiant OPKUS planą 2016-2017 mokslo metams remtasi praėjusių mokslo metų OPKUS plano įgyvendinimo analize, KK ir MSG susirinkimų nutarimais, mokinių internetinės apklausos apie patyčias progimnazijoje rezultatais. Mokslo metų pabaigoje planuojamas OPPP auditas.

**Progimnazijos įsipareigojimai. Įstatyminė bazė**

Lietuvos Respublikos Švietimo įstatymas.

Lietuvos Respublikos Vaikų teisių apsaugos pagrindų įstatymas.

Skuodo Bartuvos progimnazijos strateginis planas 2014-2018 metams.

Skuodo Bartuvos progimnazijos veiklos planas 2016 metams.

**Olweus programos standartas**

Mokykla pradėjo diegti OPPP 2009 metais, o OPKUS pradėta įgyvendinti nuo 2011 metų rugsėjo 1 dienos. Nuo 2013 metų spalio 7 d. progimnazija yra sertifikuota Olweus mokykla. 2015 m. gegužės mėnesį progimnazijoje vyko OPPP auditas, sertifikato galiojimas pratęstas.

**Tikslas –** skatinti pageidaujamą mokinių elgesį įgyvendinant Olweus programos standartą.

**Uždaviniai:**

1. Didesnį dėmesį skirti aptarnaujančio personalo įtraukimui į programos įgyvendinimą skatinant dalyvavimą MSG susirinkimuose.

2. Skatinti kolektyvo narius efektyviau taikyti „Nuobaudų kopėtėles“, jų pakopas fiksuoti pildant P1 protokolą.

3. Klasių vadovėms klasių valandėlių pagal OPPP modelį metu:

3.1. 1 klasėse – supažindinti mokinius su programa;

3.2. 1-8 klasėse – temas pasirinkti pagal OPPP programą.

4. Tobulinti OPKUS veiklą atsižvelgiant į MSG pasiūlymus ir praėjusių mokslo metų mokinių apklausos rezultatus:

4.1. Koreguoti progimnazijos priežiūros grafiką 2 kartus per mokslo metus;

4.2. Reguliariai pildyti ir pateikti klasių auklėtojams patyčių atvejų registracijos žurnalo protokolus;

4.3. Mokinių tėvus šviesti patyčių prevencijos klausimais;

4.4. Skatinti mokinių savivaldos iniciatyvas dėl patyčių prevencijos;

4.5. El. dienyno sistemoje pildyti klasių valandėlių formą R2;

4.6. El. dienyno sistemoje mokinių tėvams teikti apibendrintą informaciją apie patyčių situaciją progimnazijoje.

5. 1 klasėse patyčių prevencijos programą integruoti į programą „Zipio draugai“.

6. Olweus programą integruoti į progimnazijoje organizuojamus renginius.

7. Specialiojo ugdymo klasių mokytojoms rekomenduoti pagal galimybes programą integruoti į klasių veiklas.

**Plano paruošimas ir tvirtinimas**

Planas parengtas 2016-2017 mokslo metams. Planas tvirtinamas progimnazijos Direktoriaus ir įsigalioja nuo patvirtinimo datos. Planas paskelbtas OPKUS segtuve, progimnazijos internetinėje svetainėje [www.bartuva.lt](http://www.bartuva.lt/) .

**OPKUS planas 2016-2017 mokslo metams**

|  |  |  |  |  |  |
| --- | --- | --- | --- | --- | --- |
| Eil. Nr. | Veiklos turinys | Data | Dokumentas | Atsakingas asmuo | Dokumento pateikimo galutinis terminas |
| 1. | Mokytojų ir aptarnaujančio personalo susirinkimai | 2016 m. rugsėjis ir 2017 m. gegužė | C4, C5,C1 | Direktorius | Kitą dieną po susirinkimo2017 m. birželio 2 d. |
| 2. | 5 MSG susirinkimai | 2016 m. spalis, 2017 m. sausis, kovas, balandis, gegužė (pagal progimnazijos mėnesių planus) | R1 | MSG vadovės | Kitą dieną po susirinkimo |
| 3. | Koordinacinio komiteto susirinkimai | 2016 m. spalis, 2017 m. vasaris, gegužė | Protokolai | Direktorius | Kitą dieną po susirinkimo |
| 4. | Mokymai naujiems programos nariams | 2016 m. lapkritis | R3 | Instruktorė | Kitą dieną po mokymų |
| 5. | Mokinių apklausa | 2016 m. lapkritis | C1 | Direktorius | 2017 m. birželio 2 d. |
| 6. | Priežiūros mokykloje vykdymo grafiko koregavimas | 2016 m. rugsėjis ir 2017 m. sausis | C1 | Direktorius | 2017 m. birželio 2 d. |
| 7. | Keturių taisyklių prieš patyčias reguliarus naudojimas | Visus mokslo metus | C2 | 1-8 klasių vadovės | 2016 m. gruodžio 23 d. ir 2017 m. birželio 2 d. |
| 8. | 1-8 klasių valandėlės pagal OPPP modelį | Du kartus per mėnesį | R2 | 1-8 klasių vadovės | Kitą dieną po klasės valandėlės |
| 9. | Mokinių savivaldos susirinkimai | 2016 m. spalis ir 2017 m. vasaris, gegužė | R4, C3 | Direktoriaus pavaduotoja ugdymui, atsakinga už mokinių savivaldos veiklą | Kitą dieną po susirinkimo |
| 10. | Individualūs pokalbiai su mokiniais. | Visus mokslo metus | C2 | 1-8 klasių vadovės | 2016 m. gruodžio 23 d. ir 2017 m. birželio 2 d. |
| 11. | Tėvų (globėjų, rūpintojų) informavimas apie OPKUS visuotiniame susirinkime | 2016 m. rugsėjis | C1 | Direktorius | 2017 m. birželio 2 d. |
| 12. | Tėvų (globėjų, rūpintojų) švietimas patyčių prevencijos klausimais 1-8 klasių susirinkimuose | 2 kartus per mokslo metus: 2016 m. rugsėjis ir 2017 m. vasario-gegužės mėn. (pagal klasių vadovių veiklos planus) | C2 | 1-8 klasių vadovės | 2016 m. gruodžio 23 d. ir 2017 m. birželio 2 d. |
| 13. | OPKUS plano rengimas ir tvirtinimas | 2016 m. rugsėjis | Planas | Direktorius | 2016 m. rugsėjo 8 d. |
| 14. | Priminimas mokytojams ir aptarnaujančiam personalui apie P1 procedūras | 2016 m. rugsėjis | P1C1 | Visi mokytojai, aptarnaujančio personalo darbuotojaiDirektorius | 2016 m. rugsėjis2017 m. birželio 2 d. |
| 15. | Nukrypimų fiksavimas ir trūkumų pašalinimas | Užfiksavus nukrypimą | A1A1/A2 | KoordinatorėDirektorius | Pastebėjus nukrypimąPašalinus nukrypimą |